Маңғыстауда ауыл баласы сайыстан жеңіп алған 1 млн теңгесін мектебіне сыйлады
DATE: 16:01, 11 Желтоқсан 2021 | GMT +5
TITLE: Маңғыстауда ауыл баласы сайыстан жеңіп алған 1 млн теңгесін мектебіне сыйлады
URL: https://kaz.inform.kz/news/mangystauda-auyl-balasy-sayystan-zhenip-algan-1-mln-tengesin-mektebine-syylady_a3873307/
META: DATE: 16:01, 11 Желтоқсан 2021 | GMT +5
TOTAL WORDS: 79
AUTHOR(S):
TEXT: Бұл ақшаны ол республикалық байқауда ағаштан жасалған санамағын ұсынып, ұтып алған болатын. Аталмыш жүлдені Азамат Тоқсанбай мектепке ақшалай табыстамаған. Білім беруге қажет заманауи құрал-жабдықтарды, интерактивті тақта мен гүл құмыраларын сатып алып, сыйлаған. Азамат Тоқсанбайдың бұл әрекетін ауылдастары да құптап, алғыс жаудырды. Қазір ол 4-сынып оқушысы. Сандар әлеміне төрт жастан бастап қызығушылығы оянған екен. Алғашқы санамақ құралын ол қашықтан оқыту кезінде түрлі-түсті қағаздан жасаған. Кейінірек оның материалын ағашпен алмастырған. Өзінің айтуынша, қазір оның санамақтарын 1-сынып оқушылары математика сабағында қолданып жүр
